paragraph_text: Rođen je 18. svibnja 1965. godine u Hrvatskoj Tišini kraj Bosanskog Šamca, gdje je pohađao srednju školu. Radio je u tvornici, dok u 24. godini nije osjetio svećenički poziv i odlazi u Franjevačku provinciju Bosna Srebrena, gdje stupa u postulaturu na Franjevačkoj klasičnoj gimnaziji u Visokom. Nakon toga, 17. srpnja 1990. u župi Osova oblaci franjevački habit i odlazi u novicijat. Teologiju je studirao u Sarajevu i Samoboru. Jednostavne zavjete položio je 8. srpnja 1991. u Sarajevu, a svečane 10. rujna 1995. u Samoboru. Zaređen je za svećenika Katoličke Crkve 29. lipnja 1997. Diplomirao je na Franjevačkom teološkom fakultetu u Sarajevu s temom: “Razmišljanje Karla Rahnera o Kristovu uskrsnuću kao temelju kršćanske vjere”.<ref>https://www.hasicani.com/zupa-tisina/svecenici-iz-nase-zupe/fra-ivo-pavic.html Preuzeto 27. travnja 2022. Bio je župni vikar u Rumbocima, Uskoplju, Tuzli i Tolisi u Bosni i Hercegovini. Magistrirao je s temom “Ozdravljenje po molitvi” 2007. godine.